Wadjet

Wadjet oli muinaisessa Egyptissä palvottu kobrajumalatar. Häntä palvottiin Ala-Egyptissä.

Wadjet kuvattiin kehäksi kiertyneenä, hyökkäykseen valmiina kobrana, mutta toisinaan häntä kuvattiin myös leijonapäisenä naisena.Ancient Egypt online Tässä hahmossa häntä on joskus vaikea erottaa Sekhmetistä.

Alun perin Wadjet oli Ala-Egyptissä sijaitsevan Buto-nimisen kaupungin paikallisjumalatar, mutta ajan mittaan hänestä tuli koko Ala-Egyptiä edustava jumalatar. Faaraon kruunussa Wadjetia edusti uraeus. Sen vieressä oli usein Ylä-Egyptin korppikotkajumalatar Nekhbet kuvaamassa kahden maan liittoa. Myös faaraon Nebty-nimen esittelyssä esiintyi Wadjetia kuvaava kobra.

Wadjet-jumalatarta pidettiin myös suojelevan Horuksen silmän henkilöitymänä. Wadjet esiintyi myös faaraoiden kruunuissa aurinkokehräpäisenä uraeuksena.

Lähteet

Luokka:Muinaisen Egyptin jumalat
Luokka:Egyptiläiset jumalattaret
Luokka:Suojelusjumalat

ca:Llista de personatges de la mitologia egípcia#W